Vainikka pelasi alle 18-vuotiaiden MM-kilpailuissa 2017, 2018 ja 2019, joista viimeisissä Suomi voitti pronssia. Hän pelasi nuorten maajoukkueessa 38 ottelua ja ikäluokan MM-kilpailuissa 14 peliä. Naisten maajoukkueessa hän debytoi kaudella 2018−2019. Hän saavutti hopeaa MM-kotikisoissa 2019. Hän on pelannut naisten maajoukkueessa 33 ottelua, joissa hän on tehnyt neljä ja syöttänyt 12 maalia. MM-kilpailujen seitsemässä ottelussa hän on viimeistellyt yhden ja syöttänyt kolme maalia.